FANTINA-TA-WEB	Aquiu entrèren en un salon gran, encara que mauenjargat, damb cramba e lhet ath hons (les calec acceptar aguest cornèr pr’amor qu’er ostau ère plen), dues hièstres, d’a on se vedien, a trauèrs des olms, eth cai e er arriu, e per a on entraue un magnific solei d’agost; dues taules, qu’en ua d’eres i auie ua montanha de florets, barrejadi damb chapèus de hemna e d’òme, e ena auta es quate parelhes seigudes ar entorn d’un modelhon de siètes, plates, veires e botelhes, salers de cervesa e de vin; pòc orde ena taula e bèth desorde ath dejós: